《冬至雪》
宋代·苏辙

旱久魃不死，连阴未成雪。
微阳九地来，颠风三日发。
父老窃相语，号令风为节。
讲武罢冬夫，畿甸休保甲。
累囚出死地，冗官去烦杂。
手诏可人心，吾君信明哲。
风频雪犹吝，来岁恐无麦。
天公听一言，惟幸早诛魃。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。